На основу члана 5. Правилника о стипендирању студената и ученика са територије Општине Владичин Хан („Службени гласник Града Врања“, број 7/14), и Одлуке Комисије за доделу студентских и ученичких стипендија Општине Владичин Хан за школску 2018/19 годину, број 06-85/1/19-III од 07.06.2019. године,Комисија за доделу студентских и ученичких стипендија Општине Владичин Хан за школску 2018/19 годину, дана 07.06.2019. године, даје следеће

**ОБАВЕШТЕЊЕ**

Обавештавају се ученици и студенти који су најкасније до 06.06.2019. године, поднели захтев Општинској управи Општине Владичин Хан, за издавање уверења о подацима последњег стања у Служби за катастар непокретности Владичин Хан, а које је услов за издавање уверења о просечном месечном приходу по члану породице, да се рок за доставу конкурсне документације по расписаном Конкурсу за доделу студентских стипендија студентима високошколских установа у Републици Србији са територије Општине Владичин Хан за школску 2018/2019, број 67-1/19-III од 20.05.2019. године и Конкурсу за доделу ученичких стипендија ученицима средњих школа са територије Општине Владичин Хан за школску 2018/2019,број 67-2/19-III од 20.05.2019, на писарници Општинске управе Општине Владичин Хан продужава до 17.06.2019. године.

Уколико за ученике и студенте до 17.06.2019. године, није издато уверење о подацима последњег стања из Службе за катастар непокретности Владичин Хан,а због чега не постоји могућност издавања уверења о просечном месечном приходу по члану породице, уз тражену конкурсну документацију доставиће доказ о подношењу захтева за издавање уверења Службе за катастар непокретности Владичин Хан, а лицу задуженом за послове образовања ученичког и студентског стандарда, доставиће потребну документацију за обрачун просечног месечног прихода по члану породице.

На основу достављене документације од стране ученика, односно студента и достављеног уверења Службе за катастар непокретности Владичин Хан Општинској управи Општине Владичин Хан, лице задужено за послове образовања ученичког и студентског стандарда извршиће обрачун просечног месечног прихода по члану породице и уверење о просечном месечном приходу по члану породице доставиће Комисијиза доделу студентских и ученичких стипендија Општине Владичин Хан за школску 2018/19 годину, ради разматрања пристиглих пријава и сачињавања ранг листе.

**Комисија за доделу студентских**

**и ученичких стипендија Општине Владичин Хан**

**за школску 2018/19 годину**

**Број: 06-85/1-2/19-III**

**Председник,**

**Никола Стаменковић**